ΑΠΟΦΑΣΕΙΣ
Αριθμ. 119249
Έγκριση Κανονισμού Προγράμματος Διδακτορικών Σπουδών του Τμήματος Οικονομίας και
Βιώσιμης Ανάπτυξης του Χαροκοπείου Πανεπιστημίου.
Η ΣΥΓΚΛΗΤΟΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τoν ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α΄ 141), και ειδικότερα
τα άρθρα 90 έως και 97.
2. Tην υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α΄ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. α) Τον ν. 1894/1990 «Για την Ακαδημία Αθηνών και
άλλες εκπαιδευτικές διατάξεις» (Α΄ 110).
β) Τον ν. 1966/1991 «Μετεγγραφές φοιτητών Α.Ε.Ι.,
σπουδαστών Τ.Ε.Ι. και άλλες διατάξεις» (Α΄ 147).
γ) Το π.δ. 306/1999 «Μετονομασία του Χαροκοπείου
ΑΕΙ Οικιακής Οικονομίας» (Α΄ 283).
4. α) Το π.δ. 206/1992 «Ίδρυση, οργάνωση και λειτουργία Τμημάτων στο Χαροκόπειο Α.Ε.Ι. Οικιακής Οικονομί-
ας» (Α΄ 97).
β) Το π.δ. 97/1999 «Μετονομασία των Τμημάτων του
Χαροκοπείου Α.Ε.Ι. Οικιακής Οικονομίας» (Α΄ 114).
γ) Την υπό στοιχεία 158540/Ζ1/19.11.2020 υπουργική απόφαση «Μετονομασία του Τμήματος Οικιακής
Οικονομίας και Οικολογίας, της Σχολής Περιβάλλοντος,
Γεωγραφίας και Εφαρμοσμένων Οικονομικών, του Χαροκοπείου Πανεπιστημίου» (Β΄ 5313) (διόρθωση σφάλ-
ματος Β΄ 771/2021).
5. Την υπ’ αρ. 115492/22.7.2024 διαπιστωτική πράξη
της Πρυτάνεως του Χαροκοπείου Πανεπιστημίου «Εκλογή Πρύτανη και ορισμός τεσσάρων (4) Αντιπρυτάνεων
του Χαροκοπείου Πανεπιστημίου» (Υ.Ο.Δ.Δ. 869).
6. Την υπ’ αρ. 116153/13.9.2024 απόφαση του Πρύτανη
του Χαροκοπείου Πανεπιστημίου «Καθορισμός της σειράς αναπλήρωσης του Πρύτανη, του τομέα ευθύνης των
Αντιπρυτάνεων και μεταβίβαση αρμοδιοτήτων στους και
στις Αντιπρυτάνεις του Χαροκοπείου Πανεπιστημίου»
(Β΄ 5184, διόρθωση σφάλματος Β΄ 5530).
7. Την υπ’ αρ. 117074/18.10.2024 πράξη του Πρύτανη
του Χαροκοπείου Πανεπιστημίου περί συγκρότησης της
Συγκλήτου του Χαροκοπείου Πανεπιστημίου.
8. Τον Κανονισμό Σπουδών του Χαροκοπείου Πανεπιστημίου (Β΄ 4983/2023).
9. Την απόφαση της Συνέλευσης του Τμήματος Οικονομίας και Βιώσιμης Ανάπτυξης της Σχολής Περιβάλλο-
ντος, Γεωγραφίας και Εφαρμοσμένων Οικονομικών του
Χαροκοπείου Πανεπιστημίου (αρ. συν. 174/21.3.2024).
10. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζεται:
Η έγκριση του Κανονισμού Προγράμματος Διδακτορικών Σπουδών του Τμήματος Οικονομίας και Βιώσιμης
Ανάπτυξης, της Σχολής Περιβάλλοντος, Γεωγραφίας και
Εφαρμοσμένων Οικονομικών, ως ακολούθως:
ΚΑΝΟΝΙΣΜΟΣ ΠΡΟΓΡΑΜΜΑΤΟΣ
ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗΜΑΤΟΣ
ΟΙΚΟΝΟΜΙΑΣ ΚΑΙ ΒΙΩΣΙΜΗΣ ΑΝΑΠΤΥΞΗΣ
Εισαγωγή
Ο τρίτος κύκλος σπουδών στο Τμήμα Οικονομίας και
Βιώσιμης Ανάπτυξης αποσκοπεί στην προαγωγή της
πρωτότυπης επιστημονικής έρευνας και στην ουσιαστική συνεισφορά στην εξέλιξη της γνώσης στους επιστη-
μονικούς κλάδους που θεραπεύει το Τμήμα και οδηγεί
στην απόκτηση διδακτορικού διπλώματος, μετά από την
εκπόνηση και την επιτυχή υποστήριξη της διδακτορικής
διατριβής.
Στο πλαίσιο του προγράμματος σπουδών τρίτου κύκλου του Τμήματος δίνεται η δυνατότητα εκπόνησης
διδακτορικής διατριβής με συνεπίβλεψη, σε συνεργασία
με ένα (1) ή περισσότερα Τμήματα του ίδιου ή άλλου
Α.Ε.Ι. της ημεδαπής, Ανώτατα Στρατιωτικά Εκπαιδευτικά
Ιδρύματα, Ανώτατες Εκκλησιαστικές Ακαδημίες, ερευνητικούς και τεχνολογικούς φορείς του άρθρου 13Α
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 117
22.01.2025 10:48:12
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 117/21.01.2025
του ν. 4310/2014 (Α΄ 258), Ερευνητικά Πανεπιστημιακά
Ινστιτούτα, την Ακαδημία Αθηνών, το Ίδρυμα Ιατροβιολογικών Ερευνών της Ακαδημίας Αθηνών, καθώς και
με Ιδρύματα της αλλοδαπής, σύμφωνα με τα οριζόμενα στον Κανονισμό Σπουδών του Πανεπιστημίου. Δεν
επιτρέπεται η σύμπραξη με εκπαιδευτικούς φορείς μη
τυπικής μεταλυκειακής εκπαίδευσης του ν. 3696/2008
(Α΄ 177).
Επίσης, μπορούν να εκπονηθούν Βιομηχανικά Διδακτορικά, σύμφωνα με τις διατάξεις της κείμενης νομο-
θεσίας.
Όροι και Προϋποθέσεις Εισαγωγής
Δικαίωμα υποβολής αίτησης για την εγγραφή σε πρόγραμμα διδακτορικών σπουδών έχουν οι κάτοχοι μετα-
πτυχιακού διπλώματος που έχει χορηγηθεί από Ανώτατο
Εκπαιδευτικό Ίδρυμα (Α.Ε.Ι.) της ημεδαπής ή αλλοδαπής,
ή απόφοιτοι/-ες προπτυχιακού προγράμματος σπουδών Α.Ε.Ι. κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
Επίσης, θα πρέπει να γνωρίζουν επαρκώς και πιστοποιημένα τουλάχιστον την αγγλική γλώσσα (σε επίπεδο
Γ1/C1).
Οι αλλοδαποί πτυχιούχοι θα πρέπει να γνωρίζουν
επαρκώς και πιστοποιημένα τη γλώσσα στην οποία θα
εκπονηθεί η διδακτορική διατριβή.
Το αντικείμενο της διατριβής θα πρέπει να εντάσσεται
στα αντικείμενα του Τμήματος και οι σπουδές του/της
υποψηφίου/-ας σε προπτυχιακό ή μεταπτυχιακό επίπεδο
πρέπει να είναι συναφείς με το επιστημονικό αντικείμενο
της διατριβής.
Διαδικασία υποβολής αιτήσεων
Τα μέλη Δ.Ε.Π. που επιθυμούν να επιβλέψουν υποψήφιους/-ες διδάκτορες, καταθέτουν προς έγκριση στη
Συνέλευση του Τμήματος τα προτεινόμενα ερευνητικά
θέματα για εκπόνηση διδακτορικής διατριβής. Σε περίπτωση έγκρισης, δημοσιεύεται σχετική Πρόσκληση
εκδήλωσης ενδιαφέροντος για εκπόνηση Διδακτορικής
Διατριβής. Η πρόσκληση εκδήλωσης ενδιαφέροντος δημοσιεύεται από το Τμήμα δύο φορές κατά τη διάρκεια
του ακαδημαϊκού έτους, τον Οκτώβριο και τον Απρίλιο,
ωστόσο, προβλέπεται και η δυνατότητα δημοσίευσης
πρόσκλησης εκδήλωσης ενδιαφέροντος σε άλλη χρονική περίοδο, εντός του ακαδημαϊκού έτους, εάν αυτό
κριθεί απόλυτα αναγκαίο και όχι περισσότερες από μία
φορά / ακαδημαϊκό έτος.
Στην Πρόσκληση περιλαμβάνονται, κατ’ ελάχιστο, τα
ερευνητικά θέματα, ο/η επιβλέπων/-ουσα καθηγητής/
τρια, οι όροι και προϋποθέσεις για την εκδήλωση ενδιαφέροντος, τα απαιτούμενα δικαιολογητικά, οι προθεσμί-
ες και η διαδικασία κατάθεσης αίτησης υποψηφιότητας.
Η πρόσκληση εκδήλωσης ενδιαφέροντος αναρτάται
στην ιστοσελίδα του Τμήματος και δημοσιοποιείται ευρύτερα.
Ο/Η υποψήφιος/-α που ενδιαφέρεται για την εκπόνηση διδακτορικής διατριβής υποβάλλει ηλεκτρονικά
αίτηση στη Γραμματεία του Τμήματος, σύμφωνα με τα
όσα προβλέπονται στη σχετική πρόσκληση. Υποδείγματα αιτήσεων δημοσιοποιούνται στον ιστότοπο του
Τμήματος.
Στην αίτηση περιλαμβάνονται τα εξής στοιχεία:
α) Προτεινόμενος τίτλος διδακτορικής διατριβής,
β) γλώσσα συγγραφής της διδακτορικής διατριβής, η
οποία δύναται να είναι διάφορη της ελληνικής και
γ) προτεινόμενος/-η επιβλέπων/-ουσα της διδακτορικής διατριβής, του/της οποίας το γνωστικό αντικείμενο
ή το επιστημονικό έργο είναι συναφές με αυτό της προς
εκπόνηση διδακτορικής διατριβής.
Οι υποψήφιοι/-ες με την αίτησή τους υποβάλλουν
ηλεκτρονικά τα ακόλουθα απαραίτητα δικαιολογητικά:
1. Σύντομο υπόμνημα (ερευνητική πρόταση) με το
αντικείμενο που θα πραγματεύεται η διδακτορική διατριβή (έως 1500 λέξεις). Η πρόταση θα περιλαμβάνει
ανασκόπηση βιβλιογραφίας, μεθοδολογική προσέγγιση
και ερευνητικούς στόχους.
2. Αναλυτικό βιογραφικό σημείωμα στο οποίο θα αναφέρονται αναλυτικά οι σπουδές, η διδακτική, η ερευνη-
τική ή/και η επαγγελματική εμπειρία του υποψηφίου.
3. Αντίγραφα των προπτυχιακών και μεταπτυχιακών
τίτλων σπουδών τους, με τον αντίστοιχο γενικό βαθμό.
4. Πιστοποιητικά αναλυτικής βαθμολογίας των προπτυχιακών και μεταπτυχιακών σπουδών, όπου φαίνεται
ο βαθμός σε κάθε μάθημα και η επίδοση στην πτυχιακή ή διπλωματική εργασία, όπου προβλέπεται αυτή σε
προπτυχιακό ή μεταπτυχιακό επίπεδο. Στις περιπτώσεις
πτυχιούχων πανεπιστημίων της αλλοδαπής ελέγχονται οι
προϋποθέσεις αναγνώρισης των υποβληθέντων τίτλων,
σύμφωνα με τις ισχύουσες διατάξεις.
5. Πιστοποιητικά γνώσης ξένων γλωσσών.
6. Αντίγραφο ταυτότητας ή διαβατηρίου.
7. Πτυχιακή ή/και διπλωματική εργασία (εάν υπάρχουν).
Οι υποψήφιοι/-ες, με την αίτησή τους, υποβάλλουν
επιπλέον και τα ακόλουθα δικαιολογητικά, εφόσον υπάρχουν, τα οποία θα συνεκτιμηθούν:
1. Αποδεικτικά στοιχεία για πιθανή ερευνητική τους
δραστηριότητα.
2. Επιστημονικές δημοσιεύσεις (εάν υπάρχουν).
3. Συστατικές Επιστολές (με το ονοματεπώνυμο, τον
τίτλο, τη θέση, τη διεύθυνση, το τηλέφωνο και τη διεύθυνση ηλεκτρονικού ταχυδρομείου του/της συντάξα-
ντος/-σας).
4. Βεβαιώσεις για την επαγγελματική τους εμπειρία
σε πεδία συναφή με το προτεινόμενο αντικείμενο της
διδακτορικής διατριβής.
5. Αποδεικτικά στοιχεία για την ύπαρξη, από διάφορους φορείς, υποτροφίας ή οικονομικής κάλυψης της
διδακτορικής διατριβής.
6. Κάθε συμπληρωματικό στοιχείο χρήσιμο για την
αξιολόγηση του υποψηφίου.
Με απόφαση της, η Συνέλευση του Τμήματος μπορεί
να ζητήσει από τους/τις υποψηφίους/-ες να προσκομίσουν και συμπληρωματικά δικαιολογητικά, καθώς επίσης
να εξεταστούν σε ορισμένα μαθήματα.
Διαδικασία Επιλογής Υποψηφίων Διδακτόρων
Η επιλογή των υποψηφίων γίνεται με απόφαση της
Συνέλευσης του Τμήματος μετά από συνεκτίμηση και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 117/21.01.2025
αξιολόγηση όλων των δικαιολογητικών και της πιθανής
εξέτασης σε ορισμένα μαθήματα. Προς τούτο, με απόφαση της Συνέλευσης συγκροτείται Τριμελής επιτροπή
από μέλη Δ.Ε.Π., στην οποία συμμετέχει ο/η προτεινόμενος/-η επιβλέπων/-ουσα, εφόσον είναι μέλος Δ.Ε.Π.
του Τμήματος, ως συντονιστής, και η οποία εισηγείται
σχετικά στη Συνέλευση.
Η τριμελής επιτροπή εξετάζει τις αντίστοιχες αιτήσεις
και τα συνυποβαλλόμενα έγγραφα και καλεί τους υποψηφίους σε συνέντευξη. Κατόπιν υποβάλλει στη Συνέλευση
του Τμήματος αναλυτικό υπόμνημα. Η υποβολή του υπομνήματος από την τριμελή επιτροπή προς τη Συνέλευση
γίνεται σε διάστημα ενός (1) μήνα από τη λήξη της προθεσμίας υποβολής αιτήσεων. Στην εγκριτική απόφαση
η Συνέλευση του Τμήματος αναθέτει στον προτεινόμενο
επιβλέποντα την επίβλεψη της διδακτορικής διατριβής
και ορίζει τριμελή Συμβουλευτική Επιτροπή, με αρμοδιότητα να πλαισιώνει και να υποστηρίζει την εκπόνηση
και συγγραφή της.
Μέσα σε διάστημα 10 ημερών από τον ορισμό της τριμελούς Συμβουλευτικής Επιτροπής ο/η υποψήφιος/-α
διδάκτορας πραγματοποιεί εγγραφή στο Τμήμα.
Γλώσσα εκπόνησης διδακτορικής διατριβής
Η διδακτορική διατριβή συγγράφεται στην ελληνική
γλώσσα, ωστόσο δύναται να συγγραφεί στην αγγλική
γλώσσα, με τη σύμφωνη γνώμη του/της επιβλέποντος/ουσας. Με ειδικά αιτιολογημένη απόφαση του Τμήματος,
μπορεί να ορίζεται άλλη γλώσσα, πέραν της Ελληνικής
και της Αγγλικής, για την συγγραφή της διδακτορικής
διατριβής.
Χρονική Διάρκεια
Η χρονική διάρκεια, για την απόκτηση του διδακτορικού διπλώματος, δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της Τριμελούς Συμβουλευτικής επιτροπής και
μεγαλύτερη από τα έξι (6) έτη.
Με απόφαση της Συνέλευσης του Τμήματος, κατόπιν
αίτησης του/της υποψηφίου/-ας διδάκτορα και σύμφωνης γνώμης της Τριμελούς Συμβουλευτικής επιτροπής,
μπορεί να χορηγηθεί παράταση της ανώτατης χρονικής
διάρκειας για την απόκτηση του διδακτορικού διπλώματος, σε περίπτωση που υπάρχει εξαιρετικά σημαντικός
λόγος. Η παράταση αυτή δεν μπορεί να υπερβαίνει τα
δύο (2) έτη.
Οι υποψήφιοι/-ες διδάκτορες έχουν τη δυνατότητα,
εφόσον δεν έχουν υπερβεί την ανώτατη διάρκεια φοίτησης να αναστείλουν προσωρινά τις σπουδές τους, με έγ-
γραφη πλήρως τεκμηριωμένη και αιτιολογημένη αίτησή
τους, τη σύμφωνη γνώμη του/της επιβλέποντος/-ουσας
Καθηγητή/-τριας και έγκριση της Συνέλευσης, για συνεχόμενες ή μη εκπαιδευτικές περιόδους, που αθροιζόμε-
νες δεν μπορούν να υπερβούν το διάστημα των δύο (2)
ετών. Το διάστημα αυτό δεν προσμετράται στη διάρκεια
φοίτησης. Ο χρόνος υποχρεωτικής στράτευσης, ως και
η προβλεπόμενη από τη νομοθεσία άδεια μητρότητας,
θεωρείται αυτοδίκαια ως χρόνος αναστολής σπουδών,
πέραν του τυχόν προαναφερόμενου χρόνου αναστολής
σπουδών.
Κατά την περίοδο αναστολής των σπουδών του ο/η
υποψήφιος/-α διδάκτορας χάνει προσωρινά τα δικαιώματα και τις παροχές που προβλέπονται από τις ισχύου-
σες διατάξεις. Μετά το πέρας της εγκεκριμένης αναστολής σπουδών ο/η υποψήφιος/-α διδάκτορας οφείλει να
υποβάλει αίτηση επανεγγραφής στο Τμήμα.
Επίβλεψη Διδακτορικής Διατριβής
Για κάθε υποψήφιο/-α διδάκτορα ορίζεται από τη
Συνέλευση Τριμελής Συμβουλευτική επιτροπή για την
επίβλεψη και καθοδήγηση του/της, σύμφωνα με τα όσα
προβλέπονται στα άρθρα 94 και 97 του ν. 4957/2022
(Α΄ 141).
Στη συμβουλευτική επιτροπή δύνανται να συμμετέχουν ως μέλη:
α) μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) Ομότιμοι/-ες Καθηγητές/-τριες και αφυπηρετήσαντα
μέλη Δ.Ε.Π.,
δ) μέλη Δ.Ε.Π. σε Ανώτατα Στρατιωτικά Εκπαιδευτικά
Ιδρύματα και Ανώτατες Εκκλησιαστικές Ακαδημίες,
ε) ερευνητές/-τριες κάθε βαθμίδας που υπηρετούν σε
ερευνητικούς και τεχνολογικούς φορείς του άρθρου 13Α
του ν. 4310/2014 (Α΄ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α΄ 45), εφόσον διαθέτουν διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές/-τριες ιδρυμάτων της αλλοδαπής και
ερευνητές ερευνητικών οργανισμών της αλλοδαπής.
Τα μέλη της Τριμελούς Συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει το
ένα (1).
Η Τριμελής Συμβουλευτική επιτροπή είναι αρμόδια
για την υποστήριξη του/της υποψηφίου/-ας διδάκτορος κατά τη διαδικασία εκπόνησης και συγγραφής της
διδακτορικής διατριβής και την παρακολούθηση της
προόδου της.
Ο/Η επιβλέπων/-ουσα ορίζεται μεταξύ των μελών της
Τριμελούς Συμβουλευτικής επιτροπής και θα πρέπει να
είναι μέλος Δ.Ε.Π. του Τμήματος. Σε περίπτωση που το
μέλος αυτό αφυπηρετήσει, εξακολουθεί να εκτελεί χρέη
επιβλέποντος/-ουσας, μέχρι την ολοκλήρωση της Διδακτορικής Διατριβής.
Σε Διδακτορική Διατριβή που εκπονείται στο πλαίσιο
προγράμματος σπουδών τρίτου κύκλου με συνεπίβλεψη
από το Τμήμα Οικονομίας και Βιώσιμης Ανάπτυξης, σε
συνεργασία με φορέα της παρ. 2 του άρθρου 59 του Κανονισμού Σπουδών του Ιδρύματος, ο/η ένας/μια επιβλέ-
πων/-ουσα ανήκει στο Τμήμα Οικονομίας και Βιώσιμης
Ανάπτυξης και ο/η άλλος/η επιβλέπων/-ουσα μπορεί να
προέρχεται από οποιονδήποτε εκ των συνεργαζόμενων
φορέων.
Ο/Η επιβλέπων/-ουσα και τα μέλη της Συμβουλευτικής
επιτροπής δεν δικαιούνται αμοιβής ή άλλης αποζημίωΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 117/21.01.2025
σης για την υποστήριξη της εκπόνησης της διδακτορικής
διατριβής.
Ο μέγιστος αριθμός υποψηφίων διδακτόρων που
μπορεί να επιβλέπει ταυτόχρονα κάθε επιβλέπων/-ουσα ορίζεται με απόφαση της Συνέλευσης, ο οποίος δεν
μπορεί να υπερβαίνει τους/τις οκτώ (8) υποψήφιους/-ες
διδάκτορες.
Αντικατάσταση επιβλέποντα/ουσας ή άλλου μέλους
της τριμελούς συμβουλευτικής επιτροπής
Αν για οποιονδήποτε λόγο ο/η επιβλέπων/-ουσα εκλείψει ή διαπιστωμένα αδυνατεί να τελέσει χρέη επιβλέπο-
ντος/-ουσας για μεγάλο χρονικό διάστημα, αντικαθίσταται από τη Συνέλευση, σύμφωνα με τη διαδικασία που
ορίζεται στο νόμο.
Επίσης, μπορεί να πραγματοποιηθεί αλλαγή μέλους
της τριμελούς Συμβουλευτικής Επιτροπής ύστερα από
αιτιολογημένη αίτηση του/της επιβλέποντος/-ουσας και
με τη σύμφωνη γνώμη των άλλων μελών της τριμελούς
Συμβουλευτικής Επιτροπής αλλά και του νέου προτεινόμενου μέλους προς τη Συνέλευση του Τμήματος.
Τροποποίηση Τίτλου Διδακτορικής Διατριβής
Τροποποίηση του τίτλου της διδακτορικής διατριβής
πραγματοποιείται με απόφαση της Συνέλευσης του
Τμήματος, ύστερα από αιτιολογημένη αίτηση του/της
υποψηφίου/-ας διδάκτορα με τη σύμφωνη γνώμη της
τριμελούς συμβουλευτικής επιτροπής. Ωστόσο, αλλαγή
θέματος και καθορισμός νέου σε διαφορετική ερευνητική/θεματική περιοχή στην υπό εκπόνηση διδακτορική
διατριβή δεν δύναται να πραγματοποιηθεί. Ο/Η υποψήφιος/-α διδάκτορας στην περίπτωση αυτή, οφείλει
να καταθέσει αιτιολογημένο αίτημα διακοπής της διδακτορικής διατριβής και στη συνέχεια να ακολουθήσει
τη διαδικασία υποβολής αίτησης για την εκπόνηση, εκ
νέου διδακτορικής διατριβής, όπως προβλέπεται στον
παρόντα κανονισμό, με τη σύμφωνη γνώμη της τριμελούς συμβουλευτικής επιτροπής.
Δικαιώματα και Υποχρεώσεις Υποψηφίων Διδακτόρων
Το πρόγραμμα σπουδών τρίτου κύκλου του Τμήματος Οικονομίας και Βιώσιμης Ανάπτυξης προσφέρεται
δωρεάν και περιλαμβάνει την υποχρεωτική εκπόνηση
διδακτορικής διατριβής σε αντικείμενο που σχετίζεται
με τις επιστημονικές περιοχές που θεραπεύει το Τμήμα.
Οι υποψήφιοι/-ες διδάκτορες έχουν μέχρι πέντε (5)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών,
όπως ορίζονται στους οικείους Κανονισμούς. Μέχρι και
πέντε (5) έτη μετά την ολοκλήρωση της διδακτορικής
τους διατριβής, διατηρούν δικαιώματα πρόσβασης, δανεισμού και χρήσης των ηλεκτρονικών υπηρεσιών των
πανεπιστημιακών βιβλιοθηκών.
Με σχετική απόφαση της Συνέλευσης του Τμήματος ή,
σε περίπτωση συνεργασίας Τμημάτων, με απόφαση των
αντιστοίχων οργάνων διοίκησης, μπορεί να προβλέπεται
η παράλληλη παρακολούθηση και επιτυχής περάτωση
οργανωμένου κύκλου μαθημάτων, σεμιναρίων ή άλλες
συναφείς δραστηριότητες για τους/τις υποψήφιους/-ες
διδάκτορες, καθώς επίσης και τα προσόντα και οι ειδικότητες του εκπαιδευτικού προσωπικού που απαιτούνται
για την εφαρμογή του και την επίτευξη των μαθησιακών
στόχων του.
Οι υποψήφιοι/-ες διδάκτορες υποχρεούνται να ανανεώνουν την εγγραφή τους στο Τμήμα ανά ακαδημαϊ-
κό έτος. Η ανανέωση εγγραφής των υποψηφίων διδακτόρων ανά ακαδημαϊκό έτος γίνεται κατά την έναρξη
του χειμερινού εξαμήνου και ειδικότερα από 1 έως 20
Οκτωβρίου.
Με τη συμπλήρωση ενός (1) έτους από την ημερομηνία εγγραφής στο πρόγραμμα διδακτορικών σπουδών
του Τμήματος και για κάθε έτος μέχρι και την ολοκλήρωση της διδακτορικής διατριβής ο/η υποψήφιος/-α
διδάκτορας οφείλει να παρουσιάζει προφορικά και να
υποβάλλει ηλεκτρονικά έγγραφο υπόμνημα ενώπιον της
τριμελούς συμβουλευτικής επιτροπής σχετικά με την
πρόοδό του/της.
Ειδικότερα, στο πρώτο έτος από την ημερομηνία εγγραφής στο πρόγραμμα διδακτορικών σπουδών του
Τμήματος το υπόμνημα που θα καταθέσει ο/η υποψήφιος/-α διδάκτορας πρέπει να συμπεριλαμβάνει αντίτυπο
της ερευνητικής πρότασης για τη διδακτορική διατριβή,
η οποία πρέπει να παρουσιαστεί στην τριμελή συμβουλευτική επιτροπή. Η ερευνητική πρόταση μπορεί να γίνει
αποδεκτή (με ή χωρίς τροποποιήσεις) ή να απορριφθεί
για συγκεκριμένους λόγους. Σ’ αυτή την περίπτωση η
τριμελής συμβουλευτική επιτροπή προτείνει τις αλλαγές που πρέπει να γίνουν στην ερευνητική πρόταση και
ζητάει την επανεξέταση του/της υποψηφίου/-φιας διδάκτορα, μετά την παρέλευση χρονικού διαστήματος
ενός (1) μηνός με έξι (6) μηνών. Η ερευνητική πρόταση
θα πρέπει να περιλαμβάνει:
• Βιβλιογραφική επισκόπηση (θεωρητικό πλαίσιο και
επισκόπηση ερευνών).
• Σημεία καινοτομίας και σημαντικότητα της προτεινόμενης διατριβής.
• Ερευνητικό μέρος (σκοποί και στόχοι της έρευνας,
ερευνητικά ερωτήματα μεθοδολογία, δεοντολογία έρευνας, ενδεικτικό χρονοδιάγραμμα έρευνας).
• Βιβλιογραφία.
Στο αναλυτικό υπόμνημα των υπολοίπων ετών, πλην
του πρώτου έτους από την ημερομηνία εγγραφής και
μέχρι την ολοκλήρωση της διδακτορικής διατριβής,
αναφέρεται η ερευνητική πρόοδος της διδακτορικής
διατριβής, στην οποία περιλαμβάνονται το αντικείμενο
της έρευνας και ενδεχόμενες αναπροσαρμογές του, η μεθοδολογία, τα βασικά προσωρινά ευρήματα και συμπε-
ράσματα, η περιγραφή και τεκμηρίωση των εργασιών
κατά τη διάρκεια του επόμενου έτους και το χρονοδιάγραμμα ολοκλήρωσης της εκπόνησης της διδακτορικής
διατριβής. Επίσης, περιλαμβάνονται τυχόν δημοσιεύσεις
σε επιστημονικά περιοδικά, συμμετοχές σε επιστημονικά
συνέδρια, καθώς και παρακολούθηση άλλων εκπαιδευτικών δραστηριοτήτων. Τέλος, πρέπει να αναφέρονται
στο αναλυτικό υπόμνημα οι ενδεχόμενες δυσκολίες και
τα προβλήματα που εμφανίστηκαν το προηγούμενο έτος
και ο τρόπος με τον οποίο αυτές αντιμετωπίστηκαν.
Το Τμήμα μπορεί να διοργανώνει παρουσιάσεις της
προόδου του έργου των υποψηφίων διδακτόρων. Τα
υπομνήματα προόδου καταχωρούνται στον ατομικό
φάκελο του/της υποψηφίου/-ας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 117/21.01.2025
Οι νέοι/-ες υποψήφιοι/-ες διδάκτορες του Τμήματος
ενδέχεται να κληθούν να παρακολουθήσουν και να εξεταστούν επιτυχώς σε κάποια μαθήματα προπτυχιακού
ή μεταπτυχιακού επιπέδου προκειμένου να ενισχύσουν
το επιστημονικό - ερευνητικό τους υπόβαθρο μετά από
εισήγηση της τριμελούς Συμβουλευτικής Επιτροπής, η
οποία εγκρίνεται από τη Συνέλευση του Τμήματος. Επίσης, οι υποψήφιοι/-ες διδάκτορες ενδέχεται να κληθούν
να παρακολουθήσουν ή να συμμετέχουν σε εργαστήρια
ή σεμινάρια σχετικά με τη διδακτορική τους διατριβή. Οι
υποψήφιοι/-ες διδάκτορες που καλούνται σύμφωνα με
τα παραπάνω να παρακολουθήσουν και να εξεταστούν
σε μαθήματα ΠΜΣ, η φοίτηση στα οποία απαιτεί καταβολή διδάκτρων, δεν καταβάλλουν δίδακτρα.
Ο/Η υποψήφιος/-α διδάκτορας έχει υποχρέωση, μετά
από απόφαση της Συνέλευσης, να προσφέρει υπηρεσίες
στο Τμήμα, με τη συμμετοχή του/της στις ακαδημαϊκές
δραστηριότητες του. Μεταξύ αυτών συμπεριλαμβάνονται εργαστηριακές και φροντιστηριακές ασκήσεις
προπτυχιακών και μεταπτυχιακών φοιτητών/-τριών καθώς και επιτηρήσεις προπτυχιακών και μεταπτυχιακών
εξετάσεων. Η συμμετοχή των υποψηφίων διδακτόρων
στις ακαδημαϊκές δραστηριότητες του Τμήματος είναι
υποχρεωτική, γίνεται κατόπιν υπόδειξης του/της επιβλέποντος/-ουσας και δεν μπορεί να υπερβαίνει τις 10 ώρες
εβδομαδιαίως.
Με στόχο την εποπτεία της προόδου της διδακτορικής διατριβής ο/η υποψήφιος/-α διδάκτορας οφείλει
να έχει τακτικές συναντήσεις με τον/την επιβλέποντα/ουσα καθηγητή/-τρια και με τα άλλα δύο μέλη της τρι-
μελούς Συμβουλευτικής Επιτροπής, είτε κατόπιν δικής
του πρωτοβουλίας είτε κατόπιν πρόσκλησης του/της
επιβλέποντος/-ουσας ή άλλου μέλους της τριμελούς
Συμβουλευτικής Επιτροπής.
Ο/Η υποψήφιος/-α διδάκτορας πρέπει να ενημερώνει
το Τμήμα για όλες τις δημοσιεύσεις που προκύπτουν από
την έρευνα στο πλαίσιο της διδακτορικής του/της διατριβής και να δηλώνει σε αυτές ρητά τη σχέση (affiliation)
με το Τμήμα Οικονομίας και Βιώσιμης Ανάπτυξης της
Σχολής Περιβάλλοντος Γεωγραφίας και Εφαρμοσμένων
Οικονομικών του Χαροκοπείου Πανεπιστημίου. Οι δημοσιεύσεις αυτές επιπλέον πρέπει να αναρτώνται και
στο Ιδρυματικό Αποθετήριο στην πληρέστερη δυνατή
μορφή.
Με την ολοκλήρωση της Διδακτορικής Διατριβής, ο/η
διδάκτορας οφείλει να καταθέσει ένα (1) αντίτυπο σε
ηλεκτρονική μορφή της Διδακτορικής Διατριβής, στη
Β.Κ.Π. του Χαροκοπείου Πανεπιστημίου και στο Εθνικό Κέντρο Τεκμηρίωσης (ΕΚΤ), με τις διορθώσεις που
προτείνει η Εξεταστική Επιτροπή και με την έγγραφη
σύμφωνη γνώμη του/της Επιβλέποντος/-ουσας.
Τα ονόματα των υποψήφιων διδακτόρων, των επιβλεπόντων/-ουσών μελών Δ.Ε.Π. ή ερευνητών/-τριών,
οι τίτλοι των εκπονούμενων διδακτορικών διατριβών και
σύντομη περίληψη αυτών, καθώς και τα μέλη των συμβουλευτικών επιτροπών αναρτώνται στον διαδικτυακό
τόπο του Τμήματος, στο οποίο εκπονείται η διδακτορική
διατριβή, στην ελληνική και στην αγγλική γλώσσα.
Το Τμήμα διατηρεί το δικαίωμα δημοσίευσης των διδακτορικών διατριβών των Διδακτόρων στον δικτυακό
τόπου του Τμήματος ή/και σε διαδικτυακώς προσβάσιμα
αποθετήρια ψηφιακών εγγράφων στα οποία συμμετέχει.
Υποτροφίες - Παροχές
• Στους/Στις υποψήφιους/-ες διδάκτορες παρέχεται
αβίαστη πρόσβαση σε όλες τις ερευνητικές και λοιπές
υποδομές, που είναι απαραίτητες για την ολοκλήρωση
της έρευνας τους.
• Συνίσταται η χρηματοδότηση της διδακτορικής
διατριβής. Οι υποψήφιοι/-ες διδάκτορες μπορούν να
συμμετέχουν σε ερευνητικά έργα του Πανεπιστημίου
και να χρηματοδοτούνται από αυτά είτε με τη μορφή
υποτροφίας είτε με τη μορφή αμοιβής.
• Παρέχεται, επίσης, εφόσον αυτό είναι εφικτό, και
η κάλυψη εξόδων για τη δημοσίευση και παρουσίαση
του ερευνητικού έργου που δημοσιεύουν για την ολοκλήρωση της διδακτορικής τους διατριβής, όπως και
η παροχή εργαστηριακών αναλωσίμων που πιθανά να
απαιτούνται.
Διαγραφή Υποψηφίων Διδακτόρων
Η Συνέλευση, μετά από εισήγηση της Τριμελούς
Συμβουλευτικής επιτροπής, μπορεί να αποφασίσει τη
διαγραφή από το διδακτορικό πρόγραμμα υποψηφίου/-ας διδάκτορα, του/της οποίου/-ας η πρόοδος κρίνε-
ται ανεπαρκής ή σε περίπτωση που ο/η υποψήφιος/-α
διδάκτορας δεν είναι συνεπής στις υποχρεώσεις του/
της απέναντι στο Τμήμα. Ενδεικτικοί λόγοι διαγραφής
υποψηφίων διδακτόρων είναι οι ακόλουθοι:
• Η οριστική απόρριψη της ερευνητικής πρότασης του
υπομνήματος του 1ου έτους, από την τριμελή συμβουλευτική επιτροπή
• Μη υποβολή υπομνήματος προόδου για δύο συναπτά έτη.
• Μη ολοκλήρωσης εκπόνησης της διδακτορικής διατριβής εντός της προβλεπόμενης χρονικής διάρκειας,
όπως ορίζεται από τον Κανονισμό.
• Λογοκλοπή.
Τέλος, ο/η υποψήφιος/-α διδάκτορας διαγράφεται
αυτοδίκαια μετά από αίτησή του/της.
Υποστήριξη και Αξιολόγηση της Διδακτορικής Διατριβής
Για την υποστήριξη της διδακτορικής διατριβής, ο/η
υποψήφιος/-α διδάκτορας θα πρέπει να έχει ολοκληρώσει τουλάχιστον δύο (2) άρθρα, με τα αποτελέσματα της
διατριβής, τα οποία θα έχουν γίνει δεκτά σε αναγνωρισμένα, διεθνή περιοδικά, όπως προκύπτουν από τις ανα-
γνωρισμένες διεθνείς βάσεις δεδομένων όπως: Scopus,
IDEAS/RePec, Web of Science, PubMed κ.ά. Επίσης, θα
πρέπει να έχει ολοκληρώσει τουλάχιστον μία (1) παρουσίαση σε διεθνές επιστημονικό συνέδριο με κριτές.
Μετά από την ολοκλήρωση της συγγραφής της διδακτορικής διατριβής και την υποβολή του τελευταίου
υπομνήματος σχετικά με την πρόοδο αυτής προς την
Τριμελή Συμβουλευτική επιτροπή, ο/η υποψήφιος/-α
υποβάλλει αίτημα δημόσιας υποστήριξης αυτής. Μετά
από αναλυτική έγγραφη θετική εισήγηση της τριμελούς
συμβουλευτικής επιτροπής προς τη Συνέλευση του Τμήματος, η Συνέλευση ορίζει, με απόφασή της, Επταμελή
Εξεταστική επιτροπή για την κρίση και την αξιολόγηση
της διδακτορικής διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 117/21.01.2025
Η Επταμελής Εξεταστική επιτροπή ορίζεται σύμφωνα
με όσα προβλέπονται στο άρθρο 95 του ν. 4957/2022
(Α΄ 141). Στην εξεταστική επιτροπή συμμετέχουν τα μέλη
της Συμβουλευτικής Επιτροπής. Τέσσερα (4) τουλάχιστον
μέλη της εξεταστικής επιτροπής πρέπει να είναι μέλη
Δ.Ε.Π. του Χαροκοπείου Πανεπιστημίου.
Η Επταμελής Εξεταστική επιτροπή συγκαλείται, κατόπιν αιτήματος του/της Επιβλέποντος/-ουσας Καθηγητή/-
τριας, σε διάστημα μεταξύ δεκαπέντε (15) ημερών και
τριών (3) μηνών από τη σύστασή της. Ενώπιον αυτής, ο/η
υποψήφιος/-α διδάκτορας αναπτύσσει τη διατριβή του/
της δημόσια. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της Εξεταστικής επιτροπής. Μετά από την ολοκλήρωση της υποστήριξης της
διατριβής, η Επταμελής Εξεταστική επιτροπή συνεδριάζει χωρίς την παρουσία τρίτων, αξιολογεί τη διδακτορι-
κή διατριβή ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη
και με βάση τα κριτήρια αυτά, εγκρίνει ή απορρίπτει την
απονομή του διδακτορικού διπλώματος.
Για την έγκριση της διδακτορικής διατριβής απαιτείται η σύμφωνη γνώμη τουλάχιστον πέντε (5) μελών
της Επταμελούς Εξεταστικής επιτροπής. Μετά από την
έγκριση ακολουθεί η βαθμολόγηση της επίδοσης του/
της υποψηφίου/-ας ομόφωνα ή κατά πλειοψηφία με
«Άριστα» ή «Λίαν Καλώς» ή «Καλώς» και συντάσσεται
σχετικό πρακτικό της επιτροπής το οποίο κατατίθεται
στη Γραμματεία του Τμήματος από τον/την επιβλέποντα/-ουσα της διατριβής.
Σε περίπτωση αποτυχίας της διδακτορικής διατριβής,
υπάρχει η δυνατότητα επανεξέτασης, έξι (6) μήνες μετά
την ανεπιτυχή υποστήριξη. Διάστημα κατά το οποίο θα
πρέπει ο/η υποψήφιος/-α διδάκτορας να προβεί στις
απαραίτητες διορθώσεις σύμφωνα με τις υποδείξεις της
τριμελούς συμβουλευτικής επιτροπής.
Τέλος, ο/η υποψήφιος/-α διδάκτορας υποχρεούται να
παραδώσει σε κάθε μέλος της εξεταστικής επιτροπής
ηλεκτρονικά ένα (1) αντίγραφο της διδακτορικής διατριβής κατ’ ελάχιστο δεκαπέντε (15) ημέρες πριν από την
ημερομηνία της κρίσης του/της και να καταθέσει στη
Γραμματεία περίληψη της διδακτορικής του διατριβής
και σύντομο βιογραφικό σημείωμα στο οποίο θα αναφέρονται αναλυτικά οι δημοσιεύσεις που έχουν πραγματο-
ποιηθεί κατά τη διάρκεια εκπόνησης της διδακτορικής
διατριβής και προέρχονται από αυτή.
Αναγόρευση Υποψηφίου σε Διδάκτορα
Ο/Η υποψήφιος/-α διδάκτορας υποχρεούται, πριν από
την αναγόρευσή του/της σε διδάκτορα, να καταθέσει
στο Ηλεκτρονικό Αποθετήριο Ανοικτής Πρόσβασης του
Πανεπιστημίου, που τηρείται στη Βιβλιοθήκη και Κέντρο
Πληροφόρησης (ΒΚΠ) του Πανεπιστημίου και στο Εθνικό Κέντρο Τεκμηρίωσης, ηλεκτρονικό αντίτυπο της δι-
δακτορικής του/της διατριβής, όπως αυτή εγκρίθηκε
από την εξεταστική επιτροπή, το οποίο είναι και άμεσα
διαθέσιμο σύμφωνα με τους όρους που προβλέπονται
σύμφωνα με τον κανονισμό της ΒΚΠ και του ΕΚΤ.
Σε περίπτωση που δεν κατατεθεί η διδακτορική διατριβή στο ηλεκτρονικό αποθετήριο, η αναγόρευση του/
της υποψηφίου/-ας αναβάλλεται.
Οι υποψήφιοι/-ες διδάκτορες που έχουν εκπληρώσει
όλες τις προϋποθέσεις για την απονομή Διδακτορικού
Διπλώματος, όπως αυτές προβλέπονται στον παρόντα
αναγορεύονται σε διδάκτορες από τη Συνέλευση του
Τμήματος. Στη Συνέλευση του Τμήματος, η οποία συνεδριάζει δημόσια εντός αποκλειστικής προθεσμίας σα-
ράντα πέντε (45) ημερών από την ημέρα κρίσης του/της
υποψηφίου/-ας, αναγιγνώσκεται από τον/την Πρόεδρο
του Τμήματος το σχετικό πρακτικό έγκρισης της διδακτορικής διατριβής και αναγορεύει τον/την υποψήφιο/-α
σε διδάκτορα.
Ο/Η υποψήφιος/-α διδάκτορας φέρει τον τίτλο του/
της Διδάκτορα του Τμήματος Οικονομίας και Βιώσιμης
Ανάπτυξης της Σχολής Περιβάλλοντος, Γεωγραφίας και
Εφαρμοσμένων Οικονομικών του Χαροκοπείου Πανεπιστημίου από την ημερομηνία υποστήριξης και επι-
τυχούς εξέτασης της διδακτορικής διατριβής από την
Επταμελή Εξεταστική Επιτροπή και δικαιούται βεβαίωσης ολοκλήρωσης σπουδών στην ελληνική και στην αγ-
γλική γλώσσα. Προϋπόθεση για τη χορήγηση βεβαίωσης
ολοκλήρωσης αποτελεί η κατάθεση των αντιτύπων στη
Βιβλιοθήκη και Κέντρο Πληροφόρησης του Πανεπιστημίου και στο Εθνικό Κέντρο Τεκμηρίωσης.
Μορφή και Περιεχόμενο Διδακτορικού Τίτλου
Η απονομή του διδακτορικού διπλώματος πραγματοποιείται από τον/την Πρύτανη, ενώ ο τύπος του δι-
δακτορικού διπλώματος ορίζεται με απόφαση της Συγκλήτου. Η απονομή του διδακτορικού διπλώματος και
η ορκωμοσία καθορίζονται στον Κανονισμό Σπουδών
του Ιδρύματος.
Κανόνες δεοντολογίας που αφορούν στα πνευματικά
δικαιώματα και τις δημοσιεύσεις
Απαγορεύεται ρητά η αναπαραγωγή του όλου ή μέρους πνευματικών έργων τρίτων προσώπων (βιβλίων,
άρθρων, εργασιών, κ.λπ.) καθώς και η μετάφραση, διασκευή, παραποίηση ή η απομίμηση τους χωρίς την
κατάλληλη άδεια, όπως επιβάλλεται από τη νομοθεσία.
Η απαγόρευση αυτή ισχύει ανεξάρτητα από τη μορφή
αναπαραγωγής (έντυπη, ηλεκτρονική, φωτογραφική,
κ.λπ.) και συνιστά αφενός αστικό και ποινικό αδίκημα,
αφετέρου σοβαρή πειθαρχική παράβαση.
Η παράλειψη της αναφοράς της πνευματικής συνεισφοράς τρίτων προσώπων σε οποιοδήποτε δημοσι-
ευμένο έργο καθώς και η συμπερίληψη προσώπου ως
δημιουργού ή συν-δημιουργού σε έργο στο οποίο δεν
συνεισέφερε προσωπικό πνευματικό έργο, συνιστούν
σοβαρά πειθαρχικά παραπτώματα, πέραν των λοιπών
νομικών συνεπειών που μπορεί να έχουν.
Σε περίπτωση πνευματικού έργου που είναι συλλογικό
αποτέλεσμα συνεισφοράς περισσοτέρων του ενός προσώπων, τα πρόσωπα αυτά πρέπει να αναφέρονται όλα
ως συν-δημιουργοί του εν λόγω πνευματικού έργου και
ενδεχομένως κατά τη σειρά σπουδαιότητας της συμβολής τους ή όπως συνηθίζεται σε κάθε επιστημονική
περιοχή, καθώς επιμέρους περιοχές έχουν διαφορετικές
συμβάσεις για τη σειρά των ονομάτων.
Αν το πνευματικό έργο είναι το τελικό εξαγόμενο
αμειβόμενου ερευνητικού έργου που ανατέθηκε μέσω
σύμβασης, είτε από φορέα του δημόσιου και του ευρύτερου δημόσιου τομέα, είτε από ιδιωτικό φορέα, πρέπει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 117/21.01.2025
να λαμβάνεται ιδιαίτερη μέριμνα για τη τήρηση των συμβατικών υποχρεώσεων που έχουν αναληφθεί μέσω των
όρων της σύμβασης.
Για την περίπτωση της εκμετάλλευσης των περιουσιακών δικαιωμάτων που ενδεχομένως προκύπτουν από
την εκμετάλλευση δικαιωμάτων βιομηχανικής ή πνευματικής ιδιοκτησίας, είτε από τον δημιουργό, είτε από
τον εφευρέτη, ενδέχεται να υπάρχουν περιορισμοί οι
οποίοι θα πρέπει να διερευνώνται κατά περίπτωση. Η
περίπτωση αυτή ισχύει για έργα τα οποία παρήχθησαν
με μέσα ή με τη χρηματοδότηση του Πανεπιστημίου ή
και άλλου φορέα.
Στην περίπτωση εκπόνησης διδακτορικών διατριβών,
τα πνευματικά δικαιώματά τους, κατ’ αρχήν, ανήκουν
από κοινού και εξ ίσου στον/στην διδάκτορα, στον/στην
επιβλέποντα/-ουσα και στο αντίστοιχο Τμήμα, εκτός αν
προβλέπεται διαφορετικά σε περίπτωση που η έρευνα
έχει χρηματοδοτηθεί από ερευνητικά προγράμματα του
Πανεπιστημίου.
Θεωρείται αυτονόητο ότι η διδακτορική διατριβή είναι
πρωτότυπο έργο του/της διδάκτορα, ο/η οποίος/-α το
υποβάλλει προς κρίση στις αρμόδιες επιτροπές αξιολόγησης του Πανεπιστημίου.
Όταν ο/η διδάκτορας δημοσιεύει πρωτότυπες εργασίες που προκύπτουν από τη διδακτορική διατριβή,
εφόσον ο/η επιβλέπων/-ουσα ή άλλοι/-ες ερευνητές/
τριες ή άλλα πρόσωπα έχουν ουσιαστική και πραγματική συνεισφορά στην ανάπτυξη των συγκεκριμένων
εργασιών, τότε καθένας/-μια θα πρέπει να αναφέρεται
ως συν-συγγραφέας σύμφωνα με την συνεισφορά στην
παραγωγή της συγκεκριμένης εργασίας.
Εφόσον ο/η διδάκτορας εκδώσει σε οποιαδήποτε μορφή τη διδακτορική του διατριβή, είναι υποχρεωμένος να
αναφέρει το όνομα του Πανεπιστημίου, της Σχολής και
του Τμήματος. Το ίδιο πρέπει να γίνεται και στην περίπτωση των πρωτότυπων δημοσιεύσεων.
Όταν ο/η επιστημονικά υπεύθυνος/-η του ερευνητικού
έργου προβεί σε έντυπη ή ηλεκτρονική έκδοση μέρους
ή/και του συνόλου των αποτελεσμάτων του ερευνητικού
έργου, τότε είναι υποχρεωμένος/-η να αναγράφει παντού
το όνομα του Πανεπιστημίου, εφόσον το συγκεκριμένο
ερευνητικό έργο υλοποιήθηκε εντός των εγκαταστάσεων αυτού. Το ίδιο ισχύει για κάθε δημοσίευση που
προέρχεται από μέλος του Πανεπιστημίου.
Σπουδές σε άλλο Πανεπιστήμιο
Στους/Στις υποψήφιους/-ες διδάκτορες του Πανεπιστημίου παρέχεται η δυνατότητα να πραγματοποιήσουν
μέρος της έρευνας τους σε Πανεπιστήμιο ή Ερευνητικό
Κέντρο της ημεδαπής ή αλλοδαπής. Οι συνθήκες και οι
λεπτομέρειες για την άσκηση αυτής της δυνατότητας
δύνανται να προβλέπονται και να περιγράφονται από
το πλαίσιο εγκεκριμένου προγράμματος δι-ιδρυματικής
συνεργασίας, ή άλλης διμερούς συμφωνίας.
Η δυνατότητα προσωρινής φοίτησης του/της υποψηφίου/-ας διδάκτορα του Πανεπιστημίου σε Πανεπιστήμιο
ή Ερευνητικό Κέντρο της ημεδαπής ή αλλοδαπής δεν
μπορεί να υπερβαίνει το ένα ακαδημαϊκό έτος.
Μεταβατικές Διατάξεις
Η Συνέλευση του Τμήματος είναι αρμόδια για την επίλυση θεμάτων που δεν διευκρινίζονται στον παρόντα κα-
νονισμό ή χρήζουν ιδιαίτερης αντιμετώπισης, καθώς και
για κάθε αναθεώρηση - τροποποίηση του κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Ιανουαρίου 2025
Ο Πρύτανης
ΓΕΩΡΓΙΟΣ ΔΕΔΟΥΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 117/21.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200117.pdf | Tokens: 34965]